的士

的士，中國大陸非粵語叫做出租車，台灣叫做計程車，馬新叫做德士，係由路程長短計錢嘅出租汽車，收費通常都係貴過其他交通工具，淨係可以車一個至幾個乘客，而由個客決定目的地同埋喺邊處落，大部份地方嘅的士都有咪錶，顯示路程長短同價錢。搭的士除咗可以遞手截車之外，重可以用電話同埋電腦預約。